На основу члана 104. став 3. Закона о основама система образовања и васпитања („Сл. гласник.РС“,број 88/2017, 27/2018-други закони и 10/2019), члана 2. Уредбе о критеријумима за доношење акта о мрежи јавних предшколских установа и акта о мрежи јавних основних школа („Службени гласник. РС“, број 21/2018) и члана 37. Статута Града Ниша („Службени лист Града Ниша“, број 88/2008 и 143/2016), Скупштина Града Ниша, на седници одржаној дана \_\_\_\_\_\_\_\_\_\_\_2019. године доноси

**О Д Л У К У**

**О МРЕЖИ ЈАВНИХ ПРЕДШКОЛСКИХ УСТАНОВА**

**НА ТЕРИТОРИЈИ ГРАДА НИША**

Члан 1.

Одлуком о мрежи јавних предшколских установа утврђује се број и просторни распоред јавних предшколских установа и установа у којима се остварује предшколско васпитање и образовање на територији Града Ниша, (у даљем тексту:мрежа предшколских установа).

Члан 2.

Програм предшколског васпитања и образовања остварује се у оквиру Јавне предшколске установе „Пчелица", Специјалне школе са домом ученика „Бубањ“, у оквиру Основне и средње школе „Царица Јелена“ и основних школа у којима се обавља припремни предшколски програм у години пред полазак у школу.

„Члан 3.

Предшколско васпитање и образовање у дечијим вртићима, као издвојеним одељењима Јавне предшколске установе „Пчелица", остварује се у следећим објектима:

Градска општина Медијана

|  |  |  |  |
| --- | --- | --- | --- |
| **Редни број** | **Назив вртића** | **Седиште и адреса** | **Облици рада** |
|  |  |  |  |
| 1. | "Плави чуперак" | ул. Бошка Бухе бб | Целодневни |
| 2. | "Цврчак" | Булевар Немањића бб | Целодневни |
| 3. | "Славуј" | ул. др Милутина Ивковића бб | Целодневни |
| 4. | "Звончићи" | ул. Романијска бб | Целодневни |
| 5. | "Лептирић" | ул.Јужноморавских бригада бб | Целодневни |
| 6. | "Пинокио" | ул. Сестара Баковић бр. 17 | Целодневни |
| 7. | "Палчић" | ул. Наде Томић бр.23 | Целодневни |
| 8. | "Невен" | ул. Катићева бб | Целодневни |
| 9. | "Маслачак" | ул. Соколска бб | Целодневни |
| 10. | "Бамби" | Булевар Немањића бр.14 | Целодневни и II смена целодневни |
| 11. | "Петар Пан" | ул. Ђердапска бр.45 | Целодневни |

Градска општина Пантелеј

|  |  |  |  |
| --- | --- | --- | --- |
| 12. | "Колибри" | ул. др Драгише Мишовића бр.2 | Целодневни и припремни предшколски програм |
| 13. | "Бубамара" | ул. Косовке девојке бр.1 | Целодневни |
| 14. | "Вилин град" | Насеље Чалије, Тимочка бб | Целодневни и припремни предшколски програм |
| 15. | „Попај" | Горњи Матејевац | Целодневни |

Градска општина Црвени Крст

|  |  |  |  |
| --- | --- | --- | --- |
| 16. | "Свитац" | ул. Ратка Јовића бб | Целодневни |
| 17. | "Шврћа" | Горња Топоница | Целодневни и припремни предшколски програм |
| 18. | „Панда" | ул. Прибојска бб | Целодневни и припремни предшколски програм |
| 19. | ''Сунце'' | бул. 12,фебруар бр.74 | Целодневни и припремни предшколски програм |
| 20. | „Зека“ | Медошевац, ул. Димитрија Туцовића бр.50 | Целодневни и припремни предшколски програм |

Градска општина Палилула

|  |  |  |  |
| --- | --- | --- | --- |
| 21. | "Црвенкапа" | ул. Мокрањчева бб | Целодневни |
| 22. | "Пепељуга" | ул. Марина Држића бр.48 | Целодневни |
| 23. | "Бајка" | ул.Салвадора Аљендеа бб | Целодневни и припремни предшколски програм |
| 24. | "Лане" | ул. Расадник бб | Целодневни |

Градска општина Нишка Бања

|  |  |  |  |
| --- | --- | --- | --- |
| 25. | "Бисер" Нишка Бања | ул. Просветна бб | Целодневни и припремни предшколски програм |
| 26. | „Пахуљица | Насеље "Никола Тесла" ул..Заплањска бб | Целодневни и припремни предшколски програм |

Члан 4.

У организацији Јавне предшколске установе „Пчелица" припремни предшколски програм у години пред полазак у школу остварује се и у издвојеним одељењима Установе при основним школама и у посебним објектима прилагођеним за одвијање предшколског васпитања и образовања и то:

**а) При основним школама:**

Градска општина Медијана

|  |  |  |  |
| --- | --- | --- | --- |
| **Ред. број** | **Назив и седиште школе** | **Адреса простора у коме се обавља припремни предшколски програм** | |
|  |  | **Седиште школе** | **Издвојено одељење** |
| 1. | "Цар Константин" Ниш ул. Великотрновска бб | Ниш, ул. Великотрновска бб |  |
| 2. | "Ћеле кула" Ниш, ул. Радних  бригада бр. 28 | Ниш, ул. Радних бригада бр. 28 |  |
| 3. | "Свети Сава" Ниш, ул. Гарсија Лорке бб | Ниш, ул. Гарсија Лорке бб |  |
| 4. | "Душан Радовић" Ниш, ул. Ђердапска бр. 45 | Ниш, ул. Ђердапска бр. 45 |  |
| 5. | „Др Зоран Ђинђић" Насеље Брзи Брод, улица Павла Софрића бр. 30 | Насеље Брзи Брод, ул. Павла Софрића бр. 30 |  |

Градска општина Палилула

|  |  |  |  |
| --- | --- | --- | --- |
| 6. | "Сретен Младеновић Мика" Ниш, ул. Шабачка бр.20 | Ниш, ул. Шабачка бр.20 |  |
| 7. | "Десанка Максимовић" Чокот | Чокот |  |
|  |  |  | Насеље 9. мај |
|  |  |  | Мрамор |
|  |  |  | Лалинац |
|  |  |  | Крушце |
|  |  |  | Горње Међурово |
|  |  |  | Доње Међурово |
| 8. | "Бранко Миљковић" Ниш, ул. Љубомира Николића бр.3 | Ниш, ул. Љубомира Николића бр.3 |  |
|  |  |  | Суви До |
| 9. | "Бранко Радичевић" Габровац | Габровац |  |

Градска општина Пантелеј

|  |  |  |  |
| --- | --- | --- | --- |
| 10. | "Jован Јовановић Змај" Малча | Малча |  |
|  |  |  | Jaсеновик |

Градска општина Нишка Бања

|  |  |  |  |
| --- | --- | --- | --- |
| 11. | "Иван Горан Ковачић" Нишка Бања, ул. Ивана Горана Ковачића бр.14 | / |  |
|  |  |  | Прва Кутина |
| 12. | "Надежда Петровић" Сићево | Сићево |  |
|  |  |  | Островица |

**б) У посебним објектима :**

|  |  |  |
| --- | --- | --- |
| **Ред. Бр.** | **Објекат** | **Адреса простора у коме се обавља припремни предшколски програм** |
| 13. | Објекат МК "Ледена стена | Ниш, ул. Жртава фашизма бб |
| 14. | Објекат МК "Ратко Јовић", | Ниш, ул. Ратко Јовић бб |
| 15. | Oбјекат МК Горња Врежина | Горња Врежина |
| 16. | Клинички центар Ниш | Ниш, ул. Зетска бб |

Члан 5.

У организацији основних школа припремни предшколски програм у години пред полазак у школу остварује се у следећим основним школама:

**Основне школе**

Градска општина Медиjана

|  |  |  |  |
| --- | --- | --- | --- |
| **Ред.бр.** | **Назив школе, Седиште и адреса** | **Адреса простора у коме се обавља припремни предшколски програм** | |
|  |  | **Седиште школе** | **Издвојено одељење** |
| 1. | „Радоје Домановић" Ниш, ул. Милојка Лешјанина бр.49 а | Ниш, ул. Милојка Лешјанина бр.49а |  |
| 2. | „Вожд Карађорђе" Ниш, ул. Вожда Карађорђа бр. 29 | Ниш, ул. Вожда Карађорђа бр. 29 |  |
| 3. | „Учитељ Таса" Ниш, ул. Рајићева бр.24 | Ниш, ул. Рајићева бр.24 |  |
| 4. | „Ратко Вукићевић" Ниш, ул. Ратка Вукићевића бр. 5 | Ниш, ул. Ратка Вукићевића бр. 5 |  |
| 5. | „Доситеј Обрадовић" Ниш, ул. Краљевића Марка бр. 13 а | Ниш, ул. Краљевића Марка  бр. 13 а |  |

Градска општина Палилула

|  |  |  |  |
| --- | --- | --- | --- |
| 6. | „Коле Рашић" Ниш, ул. Васе Чарапића бр. 8 б | Ниш, ул. Васе Чарапића бр. 8 б |  |
| 7. | „Краљ Петар I" Ниш, ул. Војводе Путника бр. 1 | Ниш, ул. Војводе Путника бр. 1 |  |
|  |  |  | Паси Пољана, ул. 1300 каплара бб |
| 8. | „Бубањски хероји" Ниш, ул. Бубањских хероја бр. 1 | / |  |
|  |  |  | Нас. Милка Протић, улица Димитрија Туцовића бб |
| 9. | „Десанка Максимовић" Чокот,ул.Маршала Тита бр. 18 | / |  |
|  |  |  | Бубањ |
|  |  |  | Мраморски Поток |

Градска општина Пантелеј

|  |  |  |  |
| --- | --- | --- | --- |
| 10. | „Стефан Немања" Ниш, ул. Косовке девојке бб | Ниш, ул. Косовке девојке бб |  |
| 11. | „Његош" Ниш, ул. Пантелејска бр. 60 | Ниш, ул. Пантелејска бр. 60 |  |
| 12. | „Чегар" Ниш, ул. Школска бб | Ниш, ул. Школска бб |  |
| 13. | „Карађорђе" Горњи Матејевац,ул.Просветна бр.1 | Горњи Матејевац , ул.Просветна бр.1 |  |
|  |  |  | Доњи Матејевац |
|  |  |  | Кнез Село |
| 14. | „Стеван Синђелић" Каменица | Каменица |  |
|  |  |  | Бреница |
|  | | | |

Градска општина Црвени Крст

|  |  |  |  |
| --- | --- | --- | --- |
| 15. | „Вук Караџић" Ниш, ул. Београдска бр. 2 | Ниш, ул. Београдска бр. 2 |  |
| 16. | „Војислав Илић Млађи" Хум ,ул.Данила Прице бр.108 | Хум ,ул.Данила Прице бр.108 |  |
|  |  |  | Горњи Комрен |
|  |  |  | Рујник |
| 17. | „Бранислав Нушић" Доња Трнава | Доња Трнава |  |
|  |  |  | Суповац |
| 18. | „Лела Поповић" Миљковац | / |  |
|  |  |  | Палиграце |
| 19. | „1. Мај" Трупале ,ул.Железничка бб | Трупале ,ул.Железничка бб |  |
|  |  |  | Вртиште |
| 20. | „Милан Ракић" Медошевац ,ул. Димитрија Туцовића бр 50 | Медошевац ,ул. Димитрија Туцовића бр. 50 |  |
|  |  |  | Поповац, ул. 29.новембра бб |

Градска општина Нишка Бања

|  |  |  |  |
| --- | --- | --- | --- |
| 21. | „Ђура Јакшић" Јелашница , ул. Српских просветитеља број 7 | Јелашница, ул. Српских просветитеља број 7 |  |
|  |  |  | Доња Студена |
|  |  |  | Просек |
|  |  |  |  |

Члан 6.

Предшколско васпитање и образовање за децу са сметњама у развоју и инвалидитетом обавља се у оквиру Специјалне школе са домом ученика „Бубањ“ и Школе за основно и средње образовање „Царица Јелена“:

|  |  |  |  |
| --- | --- | --- | --- |
| **Ред. Бр.** | **Назив установе** | **Седиште и адреса** | **Облици рада** |

|  |  |  |  |
| --- | --- | --- | --- |
| 1. | Специјална школа са домом ученика „Бубањ“ | Ниш, ул. Бубањских хероја бр.3 | Целодневни и полудневни боравак и припремни предшколски програм у години пред полазак у школу за децу узраста 3 године до поласка у школу |

|  |  |  |  |
| --- | --- | --- | --- |
| 2. | Школа за основно и средње образовање „Царица Јелена" Ниш, ул. Гоце Делчева бр.2 | Ниш, ул. Гоце Делчева бр.2 | Припремни предшколски програм у години пред полазак у школу |

Члан 7.

Саставни део ове Одлуке је Елаборат за Одлуку о мрежи јавних предшколским установама на територији Града Ниша.

Члан 8.

Даном ступања на снагу ове Одлуке престаје да важи Одлукa о мрежи установа у којима се обавља предшколско васпитање и образовање на територији Града Ниша („Службени лист Града Ниша" број 57/2014, 115/2016 и 106/2017)

Члан 9.

Ова одлука ступа на снагу осмог дана од дана објављивања у ''Службеном листу Града Ниша".

.

Број: \_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_\_\_\_\_

**СКУПШТИНА ГРАДА НИША**

Председник

Мр Раде Рајковић

**О б р а з л о ж е њ е**

Правни основ за доношење ове Одлуке је садржан у члану 104. став 3. Закона о основама система образовања и васпитања којим је прописано да „Акт о мрежи јавних предшколских установа и акт о мрежи јавних основних школа доноси скупштина јединице локалне самоуправе на основу критеријума које утврди Влада“. Чланом 198. став 3. истог Закона је прописано да су Јединице локалне самоуправе у обавези да у року од годину дана од дана утврђивања критеријума донесу акте о мрежи јавних предшколских установа и основних школа.

Влада Републике Србије донела је Уредбу о критеријумима за доношење акта о мрежи јавних предшколских установа и акта о мрежи јавних основних школа. (у даљем тексту: Уредба). Уредба је ступила на снагу 27.3.2018. године.

Чланом 2. Уредбе је прописано:

„Акт о мрежи јавних предшколских установа обухвата јавне предшколске установе у свом седишту и ван седишта у издвојеном одељењу – објекту предшколске установе или другом простору, у складу са законом.

Акт о мрежи јавних предшколских установа, уважавајући циљеве и принципе предшколског васпитања и образовања и потребу оптималног коришћења расположивих ресурса у установи и локалној заједници, доноси скупштина јединице локалне самоуправе, у складу са географским, демографским, културним, економским, еколошком и другим карактеристикама.

Акт о мрежи јавних предшколских установа доноси се на основу следећих критеријума:

1) једнако право и доступност свих облика предшколског васпитања и образовања, без дискриминације и сегрегације по било ком основу;

2) потпуни обухват деце одговарајућег узраста за похађање обавезног програма припреме детета пред полазак у школу (припремни предшколски програм) који траје најмање девет месеци;

3) 70% деце обухваћено предшколским васпитањем и образовањем, до 2025. године, у складу са Националним миленијумским циљевима развоја у Републици Србији и другим националним документима и потврђеним међународним конвенцијама;

4) најмање једна јавна предшколска установа у свакој јединици локалне самоуправе;

5) целисходно формирање васпитних група, у складу са законом;

6) исказане потребе породица за програмима предшколског васпитања и образовања, у различитом трајању (у целодневном, полудневном и вишедневном трајању) и другим облицима рада и услуга;

7) уважавање специфичности локалне традиције, национално мешовитих подручја и подручја насељених националним мањинама, као и њиховог Уставом загарантованог права на предшколско васпитање и образовање на језику националне мањине.“

Јединица локалне самоуправе дужна је да сачини елаборат, који садржи развојни план мреже израђен на основу тренда природног прираштаја деце, као и миграционих кретања у јединици локалне самоуправе.

Градоначелник Града Ниша је Решењем број 4440/2018-01 од 21.11.2018. године образовао Радну групу за израду елабората који садржи развојни план мреже јавних предшколских установа и елабората који садржи развојни план мреже јавних основних школа (у даљем тексту: Радна група).

Радну групу су сачињавали члан Градског већа задужен за ресор образовања, представници Градске управе Града Ниша - Секретаријата за образовање, Секретаријата за комуналне делатности, енергетику и саобраћај, Секретаријата за привреду, Секретаријата за привреду, Секретаријата за инспекцијске послове-просветна инспекција, Канцеларије за локални економски развој и пројекте и Школске управе Ниш.

Радна група је сачинила Елаборат за план мреже јавних предшколских установа број 1889-3/2018-3/2018-12 од 11.3.2019. године по моделу који је припремила Стална конференција градова и општина.

Приликом израде овог Елабората водило се рачуна о постизању образовно-васпитних циљева, оптималним коришћењем расположивих ресурса.

Овим Елаборатом и актом о мрежи јавних предшколских установа планира се једнако право и доступност свих облика предшколског васпитања и образовања, без дискриминације и сегрегације по било ком основу.

Овом Одлуком је планирано да ће се предшколско васпитање и образовање обављати у оквиру Јавне предшколске установе „Пчелица“, Специјалне школе са домом ученика „Бубањ“ Основне и средње школе „Царица Јелена и јавних основних школа.

У оквиру Јавне предшколске установе „Пчелица“ предшколско васпитање и образовање се остварује у целодневном и полудневном боравку, у 26 дечијих вртића, као издвојеним одељењима, у васпитним групама, које могу бити јаслене за децу узраста од шест месеци до три године, развојне групе вртића за децу узраста од три године до пет и по година и групе припремног предшколског програма у години пред полазак у школу.

Јавна предшколска установа "Пчелица", обавља делатност припремног предшколског програма у години пред полазак у школу и у просторијама јавних основних школа, клиникама у оквиру Клиничког центра Ниша за децу на дужем лечењу, и другим прилагођеним просторима као што су месне канцеларије.

Осим Јавне предшколске установе "Пчелица", припремни предшколски програм у години пред школу организују и 23 основне школе на територији Града Ниша које имају верификацију за обављање овог облика рада.

Предшколско васпитање и образовање се остварује и у Специјалној школи са домом ученика „Бубањ“ и то у целодневном и полудневном боравку за васпитне групе од 3-5,5 година и групе у припремном предшколском програму у години пред полазак у школу, као и Основној и средњој школи „Царица Јелена“ у којој ће се остваривати припремни предшколски програм у години пред полазак у школу.

Постојећим капацитетима обезбеђени су услови за обухват предшколским васпитањем и образовањем у целодневном боравку за око 40% деце. Имајући у виду критеријум из Уредбе да 70% деце буде обухваћено предшколским васпитањем и образовањем, до 2025. године, у складу са Националним миленијумским циљевима развоја у Републици Србији и другим националним документима и потврђеним међународним конвенцијама, а у циљу повећања обухвата деце, у развојном плану мреже наведено да се планским актима Града планира изградња два нова обданишта и припрема за изградњу 15 нових обданишта. У току је изградња обданишта у Брзом Броду.

Актом о мрежи јавних предшколских установа планира се потпуни обухват деце одговарајућег узраста за похађање обавезног припремног предшколског програма у години пред полазак у школу, који траје најмање девет месеци.

Доношење ове Одлуке нема утицаја на буџет Града Ниша за 2019. годину у смислу повећања износа потребних средстава, с обзиром да су средства за функционисање јавних предшколских установа планирана у довољном износу за трошкове који се у складу са законом планирају у буџету јединица локалне самоуправе.

У складу са наведеним, предлаже се доношење Одлуке о мрежи јавних предшколских установа на територији Града Ниша.

Секретар

Секретаријата за образовање

Марина Костић